
Dreapta românească, suspectul de 
serviciu, exasperarea şi devianţele 


Dreapta româ- 
nească are o singură 
problemă nerezol- 
vată: problema iden- 
tității. Fie că este 
vorba de identitatea 
autentic asumată 
ideologic, fie că e 
vorba de identitatea 
percepută public, 
problema este gravă 
şi eşuează în mod constant. Asumările 
ideologice sunt trădate frecvent chiar de 
actanţi, care devin suspecți, compromițând şi 
partea teoretică a programelor lor. Percepția 
publică asupra ideilor de centru-dreapta 
derapează - graţie unei proaste comunicări şi 
unei defectuoase marketări conceptuale — 
înspre asumpțţii antisociale sau populist- 
radicale impregnate de o cerbicie duşmănoasă, 
deci de o invitație la ratare în practica 
intelectuală sau în cea socială. Căutarea 
reperelor dreptei româneşti pare mai acută 
astăzi decât oricând, dar mereu ineficientă. 
Precum căutarea unui suspect de serviciu. 
Nicio cosmetică nu pare să-i fie de folos. 
Societatea românească post-comunistă 
(marcată definitiv, trebuie să o spunem, de 
ambele regimuri totalitare, de extremă dreaptă 
şi de extremă stângă, care au secătuit-o în 
ultimii şaptezeci de ani) se comportă mai ales 
față de ideologiile de centru-dreapta şi față de 
democraţie precum un organism extrem de 
tarat după o boală gravă, din care, deşi a scăpat, 
nu poate totuşi țâşni către vindecarea totală, 
ci se zbate într-o agonie prelungită. Cu 
prognostic rezervat. Metabolismul tranziției 
româneşti fiind mult prea lent, dar şi imprecis 
ca direcţie, el nu poate tracta bordul de 
funcționare a organelor vitale pentru 
democrație. Acest metabolism este 
cancerizant pentru lumea românească, pentru 
că e guvernat de un amoralism exasperant. 
Scriam, acum doi ani, în contextul de la vremea 
aceea, o cronică la cartea lui Cristian 
Pătrăşconiu, intitulată Repere ale dreptei 
româneşti!. Zece interviuri realizate de autor 
în perioada februarie-octombrie 2010 îi aşezau 
laolaltă, în acel volum -— editat în condiţii grafice 
excelente —, pe unii fideli ai ideilor de dreapta: 
Valeriu Stoica (prefața şi punerea problemei), 
Andrei Pleşu, Al. George, Virgil Nemoianu, 
Neagu Djuvara, Vladimir Tismăneanu, Nicolae 
Manolescu, Gabriel Liiceanu, Andrei Cornea, 
Horia-Roman Patapievici, Lucian Boia, dar şi 
pe Devis Grebu (într-o generoasă şi dubitativă 
expunere de grafică la temă). Selecţia autorilor, 
aşa cum a fost făcută de editor, nu era nici 
exhaustivă, nici exclusivistă, dar propunându- 
şi să demonstreze că dreapta românească — 
atât de vitregită de istoria noastră recentă — 
este o lume in statu nascendi, o sferă aflată în 
curs de precipitare, al cărei centru trebuie 
identificat cu prudenţă şi al cărei sistem de 
referință trebuie definit cu nuanţări şi cu 
subtilități. Esenţa acestui proces de stabilire 
a unui domeniu doctrinar respectabil şi a unei 
integrități convingătoare stă „într-un proces 
de limpezire, de separare a apelor de uscat, 
de identificare şi de recuperare a reperelor 
intelectuale, de delimitare a valorilor de 
nonvalori” (Valeriu Stoica), dar şi în 
„reconstruirea unei culturi româneşti a 
convingerilor politice amplasată într-o 
ambianță politică în stare să încurajeze o 
angajare care nu distruge, ci sporeşte valoarea 
oamenilor ce intră în politică” (Andrei Pleşu). 
Dacă „liberalismul, aplicat ca atare, duce la o 
viaţă de riscuri (bunoară, e ştiut faptul că lumea 
artei, foarte liberală prin definiţie, e dominată 
de o concurență feroce, care poate duce până 
la crimă) “ (Al. George), paradigmele care 
întrunesc cele mai multe sufragii sunt 
preferate sub formă de „viziuni ale dreptei 
moderate, definind un proiect devenit 
operațional după depăşirea perioadei 
postdecembriste de vulnerabilitate datorată 
„sclavilor revoltați” şi suferinţei posttotalitare” 


(Virgil Nemoianu). În această fază, în care „nu 
există nimic care să nu merite să fie spus” şi 
în care „mai trebuie să treacă două generații 
pentru a ne recâştiga țara democrată visată” 
(Neagu Djuvara), deocamdată „dreapta este 
cea care şi-a făcut onest examenul de conştiinţă 
(însă continuă să fie foarte dezbinată), în timp 
ce stânga are o mare problemă în a se 
reinventa!,... fiind, în acest moment, principala 
purtătoare a falselor valori: antiamericanism, 
antieuropenism, antisemitism, anticapitalism 
(...), iar stânga mai trebuie să-şi rezolve şi 
problema scheletelor din dulap, care se 
numesc Lenin, Troțki, Stalin sau, mai devreme, 
Robespierre, Marx etc.” (Vladimir 
Tismăneanu). Dificultăţile unei drepte 
sănătoase au etiologii decelabile: „lumea 
românească n-a fost pregătită pentru 
liberalism, înclinând către doctrinele mixte, 
social-liberale, de exemplu, dacă nu pur şi 
simplu social-democrate. De aici toată confuzia: 
măsurile liberale au fost şi mai sunt interpretate 
ca punând în dificultate securitatea socială a 
oamenilor, iar cele social-democrate nu reuşesc 
să schimbe cu nimic situația economică, 
oferind, aşadar, o falsă protecție” (Nicolae 
Manolescu). Pe acest background al 
postmodernității comunistoide din Est, când 
„comunismul continuă să fie marfa ideologică 
ce poate fi cel mai bine vândută ca iluzie” iar 
„Propaganda politică aferentă nu conteneşte 
să nege ilegitimitatea totalitarismului de 
extrema stângă” (Gabriel Liiceanu), se 
întâmplă fenomenul următor: „discursul 
intelectualilor de dreapta din spațiul public 
românesc este foarte bine calibrat — practica 
de dreapta e, ca să zic aşa mult mai palidă. În 
partea cealaltă e invers - discurs al 
intelectualilor de stânga, în cel mai bun caz 
anemic, şi practică strivitoare, copleşitoare! 
(Cristian Pătrăşconiu); cauza acestei realități 
incomode şi lipsite de beneficii rezidă în faptul 
că „în realitate, politicianul român obişnuit nu 
e un ideolog, ci un oportunist (...) şi până la 
urmă, dacă ne uităm atent, reformele din 
România — câte s-au făcut! — au fost îndeplinite 
sub presiunea externă (şi nu sub cea a 
principiilor riguros asumate politic), în pofida 
declaraţiilor sforăitoare. Reactivi, nu proactivi! 
— iată-ne!” (Andrei Cornea). Ce ar mai fi de 
făcut, în aceste timpuri de complicate procese 
de definire a identității politice? Viziunea cu 
adevărat structurantă, spune Horia-Roman 
Patapievici, este aceea care, după modelul 
riguros oferit de modernitate, operează cu 
toate predeterminările: identitatea individului, 
identitatea politică individuală, opțiunea 
politică (...) Dar din păcate binomul stânga -— 
dreapta a fost serios deformat de istorie. Un 
timp, aproape tot secolul al XIX-lea, stânga şi 
dreapta au fost simetrice. Se detestau reciproc, 
dar de pe poziţii de egalitate. Însă la un 
moment dat a intervenit un impuls de 
dezechilibrare, care, după crahul bursei din 
Viena, în 1873, a permis ascensiunea 
deformată a stângii. La nivel european, susține 
H.-R. P, stânga are însă un deficit mai mare de 
moralitate decât dreapta, deoarece dreapta şi- 
a făcut rechizitoriul pentru crimele dictaturilor 
care au invocat, întemeiat ori nu, valorile 
dreptei, în timp ce stânga e mândră de crimele 
ei, refuzând să ia act de răul cuibărit în 
înclinațiile ei revoluționare”. Scopul lumii 
noastre contemporane - când democraţia e 
încă formală şi mai fragilă decât în Occident — 
rămâne cvasinedeterminat (există în 
continuare o tentaţie autoritară, totuşi), deşi 
există şi un orizont de aşteptare bine definit, 
„acela ca societatea românească să ajungă în 
acelaşi punct ca societăţile occidentale, căci 
de asta există Europa”(Lucian Boia). Cum, 
însă, asumarea ideilor de centru dreapta ale 
interlocutorilor se presupune a fi onestă, 
niciunul dintre ei nu-şi propune să cadă în 

Himera „Şcolii de la Păltiniş” 
ironizată de Noica 


„Oamenii sunt tre- 
cători, dar valorile, 
creațiile lor vor rămâ- 
ne” 

Constantin Noica, 


iulie 1978 


ad Horia Stamatu credea 

că la Noica sentimentul 
metafizic al temerii neîmplinirii nu depăşeşte 
planul cultural. Poate datorită insistenței cu 
care autorul Rostirii filosofice româneşti 
vorbea despre „mântuirea prin cultură”, sau 
despre intrarea în domeniul filosofiei „cu harul 
care poartă dincolo de sine” ducând la o 
transformare interioară, asemenea oricărei alte 
inițieri: „Când intri în filosofie, îți schimbi 
numele, nu te mai poate chema Saul sau 
Kepha, îţi spui Pavel sau Petru” (Jurnalul de Ia 
Păltiniş, 1983, p. 73). Dar pentru Noica, la 
judecata de apoi, când trebuie să dai socoteală 
de cele făcute în timpul vieții, hărnicia culturală 
manifestată prin numărul de cărți publicate nu 
cântărea prea mult. Fiindcă atunci „trebuie să 
spui ce ai scris în ele” (v. Isabela Vasiliu-Scraba, 
Cât de subversiv putea fi Noica, în rev. 
Meandre, XII, 1-2 (22-23), 2009, p.80-81; http:/ 
[www.isabelavs.go.ro/Articole/Noica- 
MEANDRE.htm). Mesajul „mântuirii prin 
cultură” îl livrează şi Mircea Eliade în romanul 
Pe strada Mântuleasa (W. Fărâmă, omul 
micşorat şi redus la limita de jos a 
supraviețuirii, scrie în temniță la nesfârşit. 
Astfel el iese din timpul istoric şi trăieşte în 
timpul literaturii, în timpul culturii autentice, 
şi, prin tematica povestirilor sale, chiar în 
Marele Timp al sacralității. 

Într-o conversație înregistrată de 
Securitate pe 14 mai 1984, Noica întreba 
despre un scriitor dacă „e bun, sau plagiator?” 
(Noica în arhiva Securității, II, Ed. Muzeul 
Literaturii Române, 2010, p.264), ultimul fiind 
acela care fie rezumă, fie parafrazează ideile 
altuia şi uită să-l „deconspire” pe autorul 
ideilor preluate?, sau, chiar dacă-l aminteşte 
în treacăt, el nu mai adaugă idei personale, nu 
pune nimic în plus (v. Isabela Vasiliu-Scraba, 
Despre G. Liiceanu şi despre plagierea de tip 
“inadequate paraphrase” la Patapievici, în 
„Acolada”, 7-8/2012, p. 19; bhttp:// 
www.isabelavs.go.ro/Articole/ 
IsabelaVS PlagiatorulPata4.htm ). Neurmând 
îndemnul filosofului de la Păltiniş care-l 
sfătuise să-l lase pe Heidegger spre a-l citi pe 
Kant, căci la Heidegger „nu poţi veni cu mâna 
goală” (Noica), G. Liiceanu pare a se simţi 
împlinit ca traducător al lui Heidegger, deşi, 
după cum observase cineva, specialiştii 
occidentali în Heidegger nu-l prea socotesc 
printre heideggerieni. De fapt, traducători de 
filosofie (germană) mai buni decât G. Liiceanu 
şi decât toţi bursierii post-decembrişti pe care 
i-a implicat în traducerea lui Heidegger, au fost 
cu siguranță mulți. Pentru că în comunism nu 
puţini au fost filosofii marginalizaţi de teroarea 
ideologică a statului polițienesc. N-a fost numai 
Alexandru Dragomir (traducător în anii 
patruzeci al unui eseu heideggerian) sau 
Gheorghe Ciorogaru (traducătorul lui Iacob 
B6hme). La modul cel mai general, mai buni 
decât cei şcoliți după distrugerea Academiei 
Române şi a învățământului în 1948 au fost 
toți cei formați înainte de „ocupaţia comunistă” 
(Vasile Băncilă). Aproape jumătate de secol, 
rezultatele muncii lor de traducere a fost de-a 
dreptul impresionante, atât cantitativ, cît şi 
calitativ, căci ei (Mircea Florian, D.D. Roşca, 
Virgil Bogdan, Constantin Floru, Elena Irion- 
Moisuc, N. Bagdazar, Narly, Traian Brăileanu, 
D.C. Amzăr, Mihai Antoniade, Petre Pandrea, 
Gh. Ciorogaru, Horia Stanca, C. Noica, L. Blaga 
etc.) au fost cei care au introdus în cultura 
românească operele marilor filosofi germani. 
Cineva îmi spunea că l-a întâlnit pe Noica pe 
stradă după ce apăruse Jurnalul de la Păltiniş, 
când filosoful i-a părut complet răvăşit, văzându- 
şi terfelită viața privată, intimitatea sa, foarte 
impresionat mai ales de redarea cuvânt cu 
cuvânt a ceea ce vorbise la Păltiniş. Cam după 
o lună de la apariţia (* acestei cărţi pe care Ion 


lanoşi (fost şef al cenzurii) „o scosese la 
lumină” (v. dedicația lui Liiceanu), Noica îi 
relatează la Sibiu lui Relu Cioran (care avea 
apartamentul „microfonizat”, ca şi camera de 
circa opt metri pătraţi în care locuia Noica la 
Păltiniş) părerea lui Steinhardt despre felul în 
care Paleologu a fost prezentat în Jurnalul de 
la Păltiniş, observând că G. Liiceanu a greşit 
şi față de el [de Noica], şi față de Paleologu, 
„pentru că o carte de memorii se publică mai 
târziu, nu cât trăiesc oamenii” (Noica şi 
Securitatea, Il, 2010, p.94). Desigur lui Noica 
nu i-a scăpat că Jurnalul de la Păltiniş a fost 
publicat de Liiceanu cu ajutorul lui Ion lanoşi 
nu doar ca „model paideic”, ci şi spre a-l 
„înfunda” pe el (v. Isabela Vasiliu-Scraba, Lista 
neagră cu cărți scrise de Noica, în rev. „Origini/ 
Romanian Roots”, XIV, 9-10 (146-147), 2009, 
p. 22-24; v. Stan V. Cristea, NOICA: REPERE 
BIOBIBLIOGRAFICE, Bucureşti, 2011, p.413; 
http://www.isabelavs.go.ro/Articole/ 
Noica lista neagrab.htm ). După apariția 
Epistolarului, pe 4 sept. 1987 Noica este 
înregistrat de Securitate spunând că Liiceanu 
a reuşit să-l „înnămolească” de tot. 

Extrem de interesante mai sînt 
observaţiile lui Noica (înregistrate pe ascuns) 
referitoare la autorităţile comuniste care îl 
„menajează” pe Gabriel Liiceanu, în timp ce 
elementara libertate de a circula peste graniță 
este interzisă altora: Liiceanu poate veni din 
RFG în ţară, soţia acestuia îl poate însoți la 
Heidelberg, fără a-şi pierde postul de la 
Institutul de Istoria Artei. Noica mai este 
înregistrat spunând că A. Pleşu şi G. Liiceanu 
se bucură din partea Ministerului de interne 
de un tratament de excepţie. Ei pot călători 
prin Europa, în Franţa şi chiar în Suedia. 
Ambilor autoritățile comuniste le-au prelungit 
bursa la Heidelberg (” dându-le posibilitatea 
să mai zăbovească luni întregi dincolo de 
Cortina de fier. Cu alt prilej este înregistrată 
remarca după care germanii trimit 150 de 
bursieri şi ideologii comunişti trimit unul sau 
doi, restul se fac că nu le-au primit, în 1983 
fiind aprobată o singură plecare în RFG cu 
bursă Humbold (Noica şi Securitatea II, p.123). 

Lipsit întreaga viață de o catedră 
universitară, Noica nu a „produs” niciun filozof, 
în ciuda repetatelor afirmaţii ale lui Liiceanu 
şi Pleşu (5) că ei ar fi adevărata „operă” a lui 
Noica, şi nu scrierile acestuia (v. Isabela 
Vasiliu-Scraba, La Centenar, despre Noica, în 
cifru “humanist”, în rev. „Oglinda literară”, VIII, 
nr. 92, aug. 2009, p. 4802-4803); http:// 
www.isabelavs.go.ro/Articole/Noica- 
Humanitas3.htm). În modul cel mai ciudat, 1.P. 
Culianu difuzează românilor prin Radio BBC 
un mesaj similar: „chiar dacă vreodată cărțile 
lui Noica s-ar pierde, ori ar înceta să mai fie 
citite” (Studii româneşti, II, 2009, p.228), nu 
scrierile lui Noica ar fi importante ci auto- 
declarații săi discipoli (v. |. Vasiliu-Scraba, Noica 
şi „discipolii” săi, în rev. Origini/Romanian 
Roots, XIV, 9-10 (146-147), 2009, p.22-24 ; 
http://www.isabelavs.go.ro/Articole/ 
Noica_discipolii2.htm ). 

Momentul difuzării acestui mesaj 
manipulatoriu a fost prilejuit chiar de moartea 
filosofului, pe 4 dec. 1987, neanunțată prin 
nici un post de radio sau de televiziune din 
țară (v. I. Vasiliu-Scraba, Sfârşitul lui Noica, în 
„Jurnalul literar”, XX, 19-24, oct.-dec. 2009, 
p.6; http://www.isabelavs.go.ro/Articole/ 
NoicaSfarsit4.htm ). Răspândită de Andrei 
Pleşu întâi prin revista băcăoană „Ateneu” (cu 
tirajul pe care-l aveau în comunism revistele), 
apoi prin revista scoasă de Sorin Alexandrescu 
la Amsterdam (Entre la philosophie et la 
sagesse: notes sur C. Noica, „International 
Journal of Rumanian Studies”, nr.2, 1984-1986, 
vol. IV, p. 15-21), ideea aceasta fusese 
formulată în 1985 în felul următor: 
„împrejurările au făcut ca în România de azi nu 
opera lui Noica să conteze” (A. Pleşu, 
Constantin Noica, între filozofie şi 
înțelepciune, în „Ateneu”, mai 1985); contează 

Ne dăm seama 

mai bună: „cît de inteligentă era”, „strălucită chiar din 
copilărie”. Apoi concluziv: „Ana Pauker a fost o figură 
importantă a comunismului românesc, dacă nu cumva cea mai 
importantă - şi un personaj marcant al scenei comuniste 
internaționale. Procesul ei din anii '30 (...) era pe prima pagină 
a ziarelor europene: a fost numită o «nouă Pasionaria», a fost 
comparată deci cu Dolores Ibarruri, legendara comunistă 
spaniolă.” Şi pe deasupra: „A format acolo (în URSS - n.n.) o 
divizie de prizonieri de război români, care a luptat împotriva 
nemților. De altfel, brigada comunistă românească din războiul 
civil spaniol se numea «Ana Pauker». Asta ca să vă dați seama 
cît de importantă era”. Ne-am dat, ne dăm seama... 


Gheorghe GRIGURCU 


Zigzaguri 

bolile berii, viei, viermelui de mătase. Şi, în vârf, imaginea 
supremă, lupta unui copil cu un câine furios pentru a exalta cea 
mai decisivă dintre bătălii, cea contra turbării. În centru, pe 
pandantivele cupolei, patru îngeri cu aripi desfăcute pentru a 
reprezenta cele trei virtuţi teologale: Credința, Mila, Speranța, 
cărora scientismul propriu sfîrşitului de veac a crezut că trebuie 
să le adauge Ştiinţa”. 

În cultul pentru Pasteur, observă Frangois Jacob 
(Premiul Nobel pentru Fiziologie şi Medicină 1965, cu Lwoff 
şi Monod), s-a amestecat, inevitabil, şi ideologia celei de-a 
treia Republici. „Legenda (...) n-a glorificat numai pe savant şi 
opera sa. Ea a zeificat omul, a făcut din el un sfânt şi din viața 
sa o imagine de Epinal. Nu există un sat din Franța care să nu 
fi avut strada sa Pasteur!” 

Despre cine din România s-ar putea spune ceva 
(oarecum) similar ? Poate despre Spiru Haret, „semănătorul” 
de şcoli şi cabinete de lectură. Însă cultul său a încetat o dată 
cu (sau chiar înainte de) moartea „funcţionarilor” şi „apostolilor” 
formaţi de el. În general, respectul durează la noi puțin, căci 
rareori instituţia la care lucrezi e „Casa comună”, are 
continuitate şi tradiție. 

Bogați şi săraci 

Când nu eşti informat, nu realizezi cât de mare şi de 
dureros poate fi contrastul între realitățile numite prin „cei 
doi termeni. Însă pe lângă informaţii, îţi trebuie şi imaginație, 
căci, ca român, nu te poţi lăuda (eu unul sigur nu) cu o percepție 
exactă a sărăciei şi a bogăției, pentru că, deocamdată, la noi, 
acestea sunt, dacă pot spune aşa, mediocre. Nici-nici! Reţin, 
totuşi, pentru caracterul ei frapant, din Atlasul pe 1994 al 
Băncii Mondiale, ştirea despre cea mai recentă clasificare a 
țărilor după venitul în dolari pe cap de locuitor: 1. Elveţia — 
36.230 dolari, 2. Luxemburg - 35260 dolari, 3. Japonia - 28220 
dolari, care formează polul de sus, al bogaţilor, şi Etiopia, 
Tanzania, Nepal cu sub 170 dolari fiecare şi Mozambicul cu 60 
dolari, care formează polul de jos, al săracilor. Pentru ca lucrurile 
să-mi fie mie însumi mai clare, trebuie să precizez că elvețianul 
mijlociu are un venit anual de 604 ori mai mare decât 
mozambicanul mijlociu, semenul şi contemporanul său! În 
comentariile ziarelor şi ale televiziunii de aci se evidențiază 
poziţiile foarte bune şi, totodată, apropiate, ale țărilor nordice: 
Suedia (4), Danemarca (5), Norvegia (6), ceea ce înseamnă 
înaintea Statelor Unite (8), Germaniei (9), Franței (11). 


Mergând la „bubă” 
WC-ul aeroportului din Copenhaga e la fel sau poate mai 
curat decât o sala de operaţii dintr-un spital românesc. 
Comparaţia cu farmaciile e, oricum, nepotrivită. Nu curat, ci cu 
vorbele cunoscutei reclame la detergenţi, impecabil de curat! 
Abia aci am realizat câtă dreptate avea Le Corbusier atunci 
când considera „tronul”, pe care el îl plasase în mijlocul camerei 
sale, drept „obiect estetic”. Neîndoielnic, felul în care sunt 
îngrijite WC-urile (acasă, în instituţii, localuri publice etc.) 
reflectă gradul de civilizație al unei populații şi, eventual, ar 
putea fi un criteriu în măsurarea acestuia. Există însă o înclinație 
comună a inşilor din țări foarte diferite geografic şi cultural: 
scrisul în WC, care nu trece dincolo de nivelul inscripției şi al 
parodiei. Pe uşa cabinei în care am nimerit la Otopeni înainte 
de plecare, cineva, probabil unul care suferea de constipaţie, a 
caligrafiat întreaga „poezie” care începe cu „versul” „Voi ce 
staţi aici pe vine”. Lângă uşorul din dreapta al cabinei în care 
am intrat la Copenhaga, zăresc la ieşire următorul „autograf” 
care m-a făcut să râd de-a binelea şi să fiu mai blând cu românaşul 
nostru: „Tom of Finlanda was here” (Tom din Finlanda a fost 
aci). Propoziția e atât de precisă, dar şi atât de enigmatică, 
încât de la ea pot începe o mie de poveşti şi tot atâtea 
comentarii. 


Constantin CĂLIN 


Inventatorul de memorie 


Pauker după acel august? Pe ei şi pe torționarii Nicolschi şi 
Pantiuşa, alt răsădit dincoace fiind Chişinevschi şi însuşi 
Tismăneanu-pere. lar paraşutaţii (ca Grişa Naum, director la 


Ed. Politică) s-au bucurat fără întreruperi de regim special. 


Altă clarificare posibilă? Dacă Leonte Răutu şi Ghizela 
Vass — agenţi sovietici după Larry Watts - fuseseră desemnați 
să-l răstoarne pe Ceauşescu (deadline: aug.-dec. '78). Ghizela, 
şefa Secţiei Internaţionale din CC/PMR (verifica, în anii '49- 
"50, dosare de comunişti pentru marea epurare, ca adjuncta lui 
Iosif Rangheţ, alt paraşutat) n-a fost trecută la muncă 
necalificată după ce i-a plecat fiica în Vest, ca mulți alţii, ba 
chiar a păstrat locuința din Primăverii. De ce? Pentru că ea şi 
soțul, Vass Ladislau, s-au ocupat de grupul Nagy Imre (25 de 
persoane), cazați la Snagov după Revoluţia din Ungaria? Şi ce 
rol (ordin, sarcină) au primit atunci, în legătură cu extrădarea 
lui Nagy, Al. Moghioroş, Valter Roman, Iosif Ardeleanu şi cei 
doi Vass? 

Altă enigmă? Dacă Ioşca Chişinevschi, duşmanul lui 
Pătrăşcanu, a hotărât sentința împreună cu consilierii sovietici. 
Diplomat comunist (în costum cu cravată şi-n tenişi), Brucan n- 
ar fi răspuns la toate astea, preferând beţia de lozinci şi de 
adevăr. 

Mă întreb când a fost (şi cui) Brucan loial. Infidel ca o 
traducere proastă, deşi colaborase spornic cu supervizorul 
„Scânteii”, Lucrețiu Pătrăşcanu, nu l-a apărat. Colectivul a fost 
strâns unit contra ministrului justiției. Ştefan Voicu, alias Aurel 
Rottemberg, îl considera „boiernaş” pe Pătrăşcanu, spre 
plăcerea lui Dej, N. Ignat îl găsea „împăciuitorist”, acuză grea. 
A făcut ceva Brucan măcar pentru Victoria Foriş, arestată şi 
anchetată fără vină în lotul Pătrăşcanu, cât despre „Ana noastră”, 
cum o drăgăleşte în „Scânteia”, Brucan nu s-a arătat de partea 
ei în disputa cu Dej. Şi ce ditirambi scriseseră toţi scânteiştii, 
de la Brucan la Buican, pentru Ana-Luca-Teohari, eroii clasei 
muncitoare! Lupta în interior era atroce. Pe liderul istoric 
Foriş, îl omorâse Pantiuşa, zdrobindu-i țeasta cu ranga, ca să 
treacă apoi la mamă, ucisă şi aruncată în Criş (Miorița 
comunismului?). Recrutat de NKVD în anii '20, ucraineanul 
Pantelei Bodnarenko avea linie directă şi cu Dej, şi cu consilierii 
sovietici, aşa că-l putea ignora pe Teohari Georgescu. 
Octogenarul alcoolic a fost îngropat în Ghencea Militar, cu 
fanfara Armatei Române. PCR-ul n-a cerut ca astfel de criminali 
să fie traşi la răspundere. Ceauşescu la decorat în '71, cu 
ordinul Tudor Vladimirescu. Aşa că fiica lui Pantiuşa poate 
scrie, din Israel, la „Jurnalul Naţional”, despre „omenia” tatălui. 

Iar noi ne dăm, zâmbitori din ignoranță, pe gheața 
patinoarului Moghioroş, ascultăm evocarea duioasei bunicuţe 
Ghizela, făcută de nepotul Tudor Olteanu, ne bucurăm că Ştefan 
Voicu a scuipat în găleata cu apă (bea multă, suferea de diabet) 
a lui Roller, zis Controller, ne pare rău că Luca Laszlo a fost 
chinuit în închisoare de Dej şi că pe „marea oratoare” Ana 
Pauker au terminat-o adversarii politici. 

Întrebarea lui Mircea Platon rămâne deschisă: Cine ne 
scrie istoria? 


Magda URSACHE 


Dreapta românească 

demagogie, deci să spună în această carte în ce direcție merge 
lumea în general, nici lumea românească în particular. Toţi 
sunt loviți de o anume neputinţă, confirmată ulterior chiar de 
proiectul dreptei româneşti. Eşuat. Compromis de practicieni 
şi de morbititatea amoralității româneşti. Noi nu avem o tradiție 
suficientă de viață democratică, iar discuţiile libere despre 
tradiția şi şansele libertății eşuează mereu într-o cazuistică 
nesemnificativă, ce blochează inițiativele ideologice, 
intelectuale individuale, dar şi pe acelea doctrinare.Actualitatea 
acestor dezbateri şi necesitatea găsirii de repere care să 
normeze filosofic şi politic direcția dreptei şi în lumea 
românească reconfirmă faptul că bătălia pentru vindecarea unei 
societăți după regimurile totalitare este grea. Ne găsim exact 
în miezul unei situații definită cândva de Tocqueville astfel: 
« Trecutul nu mai luminează viitorul iar spiritul îşi croieşte 
drum prin beznă ». Dar această bătălie e însoţită de trecerea 
unei veritabile falii adâncite de totalitarismele din Est nu numai 
între stânga şi dreapta, ci şi între trecut şi viitor. Cândva, 
Hannah Arendt, în cartea sa intitulată Opt exerciţii de gândire 
politică?, atribuise în mod magistral esența acestui proces 
dificil, tragic şi dureros parabolei lui Kafka: «EI are doi duşmani: 
primul îl împinge din spate, de la origini. Al doilea blochează 
drumul înainte. El se luptă cu amândoi. Sigur, primul îl spirijină 
în lupta cu cel de al doilea pentru că vrea să-l împingă înainte, 
şi, în acelaşi fel, cel de-al doilea îl sprijină în lupta cu primul, 
întrucât îl împinge înapoi. Dar numai teoretic se întâmplă aşa. 
Pentru că acolo există nu doar cei doi duşmani ci şi el însuşi şi 
cine cunoaşte cu adevărat intenţiile lui? Aşadar, visul său este 
ca, odată, într-un moment de nebăgare de seamă - iar asta ar 
cere o noapte mai neagră decât orice noapte ce a existat 
vreodată - va părăsi dintr-un salt linia de bătaie şi, pe baza 
experienţei sale în luptă, va fi avansat la poziția de arbitru al 
duşmanilor săi în lupta lor unul cu celălalt»... 

Societatea românească se comportă exact ca acest personaj 
expus unei boli autoimune care îşi distruge propriul organism 
identificându-i orice ipostază drept duşman. Iar în cazuri rare, 
acolo unde răsar totuşi ceva speranţe firave de homeostazie, 
această boală autoimună recurge la vechea strategie a inventării 
duşmanului. Frumoasă exasperare ! Formată din identități 
paralele, multe dintre ele adevărate devianţe. 


Angela FURTUNĂ 


N 


Februarie 2013 

1 Pătrăşconiu, Cristian, Repere ale dreptei româneşti, Editura 
Humanitas, 2010. 

2 Arendt, Hannah, Opt exerciții de gândire politică, Editura Antet, 
Bucureşti, 1997. 


Himera „Şcolii de la Păltiniş” 


(sublinia la Radio BBC şi Culianu) doar cei „ieşiţi din şcoala lui 
Noica” (Scrieri româneşti, Il, p.229). Tereza Culianu scria că 
fratele ei (înainte de căderea comunismului) „ghicise” că Pleşu 
va fi ministru al culturii. Din cartea lui Ion Varlam aflăm că 
exista la Radio Europa liberă o „casetă video care arată că în 
1987 era deja stabilită” succesiunea la cârma României (|. 
Varlam, PseudoRomania. Conspirarea deconspirării, Ed. Vog, 
2004, p. 85). 


Note: 
!- Isabela Vasiliu-Scraba, Despre lipsa individualizării 
anchetatoarei din romanul eliadesc „Pe strada Mântuleasa”, în 
„Acolada”, 6/2012, p.19; http://www.isabelavs.go.ro/Articole/ 
IsabelaVS_ Mantuleasa13.htm ) 
2 Andrei Pleşu preia de la Noica (din vol. Scrisori despre logica 
lui Hermes, 1986), fără menţionarea sursei, ideea „blocajului în 
dihotomii” (vezi vol. Isabela Vasiliu-Scraba, Contextualizări. 
Elemente pentru o topologie a prezentului, Ed. Star Tipp, Slobozia, 
2002, p.46). 
3 În comunism, publicarea (prin ideologul 1. Ianoşi) Jurnalului alcătuit 
de G. Liiceanu (în timp ce Jurnalul „de la Păltiniş” scris de Noica a 
rămas inedit) a fost realizată probabil şi cu speranța de a face mai 
vizibili nişte comunişti (cum observase şi Noica) bine văzuţi de 
autorități (v. Isabela Vasiliu-Scraba, Noica printre oamenii mici şi 
mari ai culturii noastre la 25 de ani de la moarte, în „Acolada”, 2/ 
2012, p.19 ; http://www.isabelavs.go.ro/Articole/IsabelaVS- 
2baniNoica4.htm ). În post-comunism, Liiceanu îi făcea reclamă lui 
Ion lanoşi plasând în Vila „Noica” niste foi scrise de acest profesor 
universitar cu liceul pe puncte (v. I. V.-S., Camera 13 a vilei „Noica” 
de la Păltiniş, în rev. Discobolul XIII, iul.-sept. 2010, p. 256-260 ; v. 
Stan V. Cristea, NOICA: REPERE BIOBIBLIOGRAFICE, Bucureşti, 
2011, p.425; http://www.isabelavs.go.ro/Articole/ 
inculturaPaltinis6.htm ) 
1: vezi vol. Noica şi Securitatea II, Ed. Muzeului Naţional al Literaturii 
Române, 2010, data 12 nov.1983 p.88, p.89, p.94. 
5- Dacă ar fi să ne luăm după cele transcrise de G. Liiceanu în 
Jurnalul de la Păltiniş (1983), şi după notaţiile din caietele tipărite 
[probabil cenzurat] în 2007 cu neinspiratul titlui de Jurnal de idei - 
folosit de Noica la publicarea unor serii de texte prin reviste (v. 
Isabela Vasiliu-Scraba, Noica despre arheul istoric întrupat de Mircea 
Eliade, în rev. „Conta”, 10/2012, p.126-131; http:// 
www.isabelavs.go.ro/Articole/IsabelaVS-8Noica-Tabor.htm -, părerea 
„optimistului” Noica era de-a dreptul pesimistă în ce priveşte 
„mântuirea prin cultură” a comunistului Andrei Pleşu, dezinteresat 
de filosofie, vag interesat de istoria artei, de spiritualitatea orientală 
şi de psihanaliză pe fundalul unei excesive griji pentru „fratele 
porc”: „Obsesia lui Andrei Pleşu este fratele porc, cu mântuirea în 
sens trivial, în planul existenţei” (Noica, Jurnal de idei, 2007, [227]). 


Personaje 


spectaculos, industrios, a produs pelicule de larg consum 
în perimetrul propagandei comuniste, nedîndu-se în lături 
a distorsiona realitățile unor epoci mai mult ori mai puțin 
îndepărtate, a aşterne pe conştiinţa culturală a publicului 
întristătoare tendențiozități. A fost totodată produsul şi 
coautorul unei epoci strîmbe. În cadrul dat, popularitatea 
sa avea neîndoielnic un caracter indus. Străduindu-se a 
face din Mihai Viteazul un John Wayne iar din comisarul 
Moldovan un Clint Eastwood, aducînd pe ecran 
interminabile urmăriri de maşini şi motociclete, 
împuşcături cu nemiluita, n-a încercat oare să deschidă cu 
abilitate supape pentru a elibera energia zăgăzuită politic a 
maselor de spectatori? Dar a urmat cotitura din decembrie. 
Amenințat cu o dură marginalizare, Sergiu Nicolaescu a 
sărit cu o viteză uimitoare, în decursul unei singure zile, în 
barca unei cîrmuiri primenite. Dîndu-se peste cap aidoma 
unui personaj urît din basme, s-a vrut un Făt Frumos al 
unei noi ere. N-a convins, n-avea cum să convingă. 
Infatuarea arogantă însă nu l-a părăsit, ducîndu-l pe traseul 
unei cariere politice „democrate”, în preajma lui Ion Iliescu 
şi a altor reşapați de momentan succes. Înstrăinat prin 
acte ostile de noul val al cinematografiei naționale, a dat, 
în anii din urmă ai vieţii, cele mai nereuşite filme, îndeobşte 
respinse. Oare postura sa de politician adoptată după '89 
să fi constituit o compensație histrionică a ultimului său 
eşec, poate al eşecului său în genere? Îmi vine acum în 
minte epigrama pe care i-a ticluit-o Adrian Păuneacu; (cei 
doi, oricum am întoarce lucrurile, se asociază de minune): 
„Sergiu, Sergiu, dragă Sergiu/ tu făcuşi din toate-un terciu./ 
Linişteşte-te, cu tanti,/ prea fuşi pro şi prea eşti anti”. 


Gheorghe GRIGURCU 
P.S. Simptomatic, împlinirea a şapte decenii de la 
moartea tragică a lui luliu Maniu a trecut aproape 
neobservată. 


